Koordinatalari: 26°22′16.320000000006″N 80°6′6.1199999999781″W﻿ / ﻿26.37120000000000175°N 80.101699999999993906°W﻿ / 26.37120000000000175; -80.101699999999993906GO

**Florida Atlantic universiteti** (**FAU**) Florida shtatining Boca Raton shahrida joylashgan davlat tadqiqot universiteti hisoblanadi.Unversitetning Florida shtatining Boca Raton shahridagi asosiy kampusi va Dania Beach, Davie, Fort Lauderdale, Jupiter va Fort Pierce shaharlarida kampuslari mavjud. FAU Florida shtatining 12 kampusli shtat universiteti tizimiga kiradi. **Florida Atlantic universiteti** 1961-yilda Florida shtatidagi beshinchi davlat universiteti sifatida tashkil etilgan.Tez orada FAU shtatdagi eng yirik institutlardan biriga aylandi. **Florida Atlantic universiteti** „R2: Doktorantura universitetlari — Yuqori tadqiqot faoliyati" dasturiga kiradi. **Florida Atlantic universiteti** oʻzining 10 ta kollejida 180 dan ortiq bakalavriat va magistratura dasturlarini taklif etadi. Universitet Janubiy kollejlar va maktablar uyushmasi (SACS) tomonidan akkreditatsiyadan oʻtgan.

FAU 1964-yilda Mayami metrosi hududidagi birinchi davlat universiteti sifatida ochilgan.FAU dastlab faqat yuqori boʻlim va magistratura kurslarini taklif qilgan. Dastlabki yili universitetga atigi 867 talabani qabul qilgan. 1984-yilda universitet oʻzining birinchi quyi boʻlinmasiga bakalavriat talabalarini qabul qilganida talabalar soni koʻpaydi. 2021- yil holatiga koʻra, roʻyxatga olingan talabalar soni 30 000 tadan oshdi. Universitetning yillik byudjeti 900 million dollar va yillik iqtisodiy taʼsiri 6,3 milliard dollarni tashkil qiladi. 1964-yildan beri Florida Atlantic universiteti 185 000 dan ortiq bitiruvchilarga ilmiy darajalar berdi.

FAUning kollejlararo sport jamoalari Florida Atlantic Owls Milliy Atletika Assotsiatsiyasi (NCAA) I divizionida va AQSh Konferensiyasida (C-AQSh) raqobatlashadi. 2021-yil 21-oktyabrda Florida Atlantic Amerika Atletika Konferensiyasiga (AAC) qoʻshilish taklifini qabul qildi va 2023-yil 1-iyulda toʻliq aʼzo boʻladi.

Tarixi
------

### Tashkil etilishi

1961-yil 15-iyulda Janubiy Florida shtatining taʼlimga boʻlgan talablarini qondirish uchun shtat qonun chiqaruvchi organi Boca Raton shahrida yangi universitet tashkil etishga ruxsat beruvchi aktni qabul qildi. Florida Atlantic universiteti 1940-yillardagi armiya aviabazasi boʻlgan Boca Raton armiyasi aerodromi oʻrnida qurilgan. Ikkinchi jahon urushi paytida aerodrom Armiya havo korpusining yagona radar inshooti boʻlib xizmat qilgan.

 Prezident Lyndon B. Johnson 1964-yil 25- oktyabrda universitetning ochilishida
Havo bazasi radar mashgʻulotlari, qirgʻoq boʻylab suv osti kemalariga qarshi patrullar va Janubiy Amerika orqali Afrika va Yevropaga olib ketilayotgan samolyotlar uchun toʻxtash joyi sifatida ishlatilgan. Aerodrom toʻrtta uchish-qoʻnish yoʻlagiga ega.Aerodom bugungi kunda ham universitetning Boca kampusidan koʻrinib turadi.

1947-yil boshida harbiylar kelajakdagi radar mashgʻulotlarini Mississippidagi Keesler havo kuchlari bazasiga oʻtkazishga qaror qilishdi. 1947-yilda havo kuchlari bazasi Keesler havo kuchlari bazasiga koʻchirib oʻtkazildi. .

### Kengayish va oʻsish

Florida Atlantic universiteti 1964-yil 14-sentyabrda ochilgan boʻlib, unda 867 kishidan iborat boshlangʻich talabalar tarkibi mavjud edi. Universitet tarixidagi birinchi ilmiy daraja 1964-yil 25-oktyabrda universitetning ochilish marosimida Prezident Lyndon B. Johnsonga berilgan faxriy doktorlik unvoni boʻldi. Dastlabki ochilish vaqtida universitet xodimlarining soni 350 ta (120 nafari professor-oʻqituvchilar) edi. Talabalar uchun kampusdagi turar joy birinchi marta 1965-yil sentyabr oyida Algonquin Hallda ochilgan.

Universitet dastlab faqat yuqori boʻlim va magistratura talabalariga xizmat koʻrsatgan, chunki shtat ushbu muassasani „shtat kollejlari tizimini toʻldirishni va oʻsha muassasalardan oʻz ilmiy darajalarini olgan talabalarni qabul qilishni" maqsad qilgan.

Florida Atlantic universiteti 1971-yilda Fort Lauderdaleda oʻzining kampusini ochdi Janubiy Florida shtatida aholi soni tez oʻsib borayotganligi sababli, 1984-yilda Florida Atlantic universiteti oʻz eshiklarini quyi toifadagi bakalavriat talabalari uchun ochdi. Keyingi yili universitet Las Olas Boulevarddagi Fort Lauderdale markazida uchinchi kampusini qoʻshdi.

### Yaqin tarixi

 Florida Atlantic universitetining ijtimoiy fanlar binosi, Boca Raton kampusi
1989-yilda Florida shtati qonun chiqaruvchi organi Florida Atlantic universitetini Broward okrugiga xizmat qiluvchi yetakchi shtat universiteti sifatida belgilash orqali Janubiy Florida shtatidagi oliy taʼlimga boʻlgan talablarni tan oldi. Ushbu rolni bajarish uchun universitet 1997-yilda Dania Beachda kampus va 1990-yilda gʻarbiy Broward okrugidagi Davie shahrida boshqa kampus tashkil qiladi. Florida Atlantic universiteti keyinchalik Treasure Coastda kampus qurish uchun 1994-yilda Port Sent-Lucie shahridan 50 akr (20 ga) yer sotib oldi. Bu institutning beshinchi kampusi boʻladi. Universitet 1999-yilda marhum John D. MacArthur nomi bilan atalgan Jupiter kampusini ochdi.

Florida Atlantic universiteti va Mayami universitetining Leonard M. Miller tibbiyot maktabi 2004-yilda Charles E. Schmidt biotibbiyot fanlari kolleji bilan hamkorlikda tibbiy taʼlim dasturini yaratdilar. Rejalar dastlab asosiy kampusda Boca Raton jamoat kasalxonasi bilan kelishilgan holda yangi oʻquv shifoxonasini qurishni talab qilgan. 2007-yilda ketma-ket byudjet taqchilligidan soʻng, shifoxona oʻz ishtirokini nomaʼlum muddatga kechiktirdi. Biroq, Florida Atlantic universiteti keyinchalik 2010-yilda oʻzining Tibbiyot kollejini tashkil qildi. Harbor Branch Okeanografiya instituti (HBOI) ham 2007-yilda universitetga qoʻshildi va Florida Atlantic oʻzining yettinchi kampusini yaratdi. HBOIni universitet sotib olish uchun Florida qonun chiqaruvchi organi 44 million dollar ajratdi.

Hozirda Florida Atlantic universitetining 120 ta shaharchada joylashgan yettita kampusida 30 000 dan ortiq talabalar darslarga qatnashmoqda. Universitet tarkibida oʻnta kolle mavjud.Ularda 3200 dan ortiq professor-oʻqituvchilar va xodimlar ishlaydi. 2020-yil holatiga koʻra, universitetning jamgʻarmasi 240 million dollardan oshdi.

Tashkil etilganidan buyon universitetda yettita prezident almashgan. Universitetning sobiq prezidenti Mery Jane Saunders hisoblanadi. Mery Jane Saunders 2010-yil 3-martda prezident etib tayinlangan, keyin 2013-yil 15-mayda isteʼfoga chiqqan. Uning tayinlanishi Frank Brogan isteʼfoga chiqqanidan keyin sodir boʻldi. Florida shtatining sobiq leytenant gubernatori boʻlgan Brogan 2009-yil oxirida universitetni tark etib, Florida shtati universiteti tizimining kansleri boʻldi. Ilgarigi universitet prezidentlari orasida Anthony J.Catanese, Helen Popovich, Glenwood Creech va Kenneth Rast Williams kabilar bor edi. 2014-yilning 17-yanvarida Vasiylik kengashi Clemson universiteti vitse-prezidenti bo‘lgan John W. Kellyni universitetning yettinchi prezidenti etib (2014-yil 1-martdan boshlab) saylanganini eʼlon qildi.

Akademiklar
-----------

 Doroti F. Schmidt sanʼat va adabiyot kolleji kampus minorasi. Florida shtati AIA 1995 mukofoti sovrindori  Edward Larrabee Barnes va John MY Lee Architects tomonidan ishlab chiqilgan
2021-yil holatiga koʻra, universitet bakalavriat talabalari 24,663 kishi, 3380 aspirant, 440 doktorant va 254 tibbiyot talabalaridan iborat edi. 2021-yilda bakalavriat talabalari tarkibining 61 % i 180 dan ortiq mamlakatlardan kelgan talabalarni oʻz ichiga olgan. Florida Atlantic universiteti uzoq vaqtdan beri Florida shtati universitetlari tizimida irqiy, etnik va madaniy jihatdan eng xilma-xil institut sifatida oʻrin olgan. *US News & World Report* reytingida FAU mamlakatdagi eng xilma-xil universitetlar orasida 27-oʻrinni egallagan.

Universitetda 180 dan ortiq turli xil bakalavr, magistr va doktorlik dasturlarini taklif etadigan oʻnta kollej mavjud: Charles E. Schmidt fan kolleji, Charles E. Schmidt tibbiyot kolleji, Cristine E. Lynn hamshiralik kolleji, Dizayn kolleji va Ijtimoiy soʻrov, Biznes kolleji, Taʼlim kolleji, Muhandislik va kompyuter fanlari kolleji, Dorothy F. Schmidt sanʼat va adabiyot kolleji, Harriet L. Wilkes faxriy kolleji va magistratura kolleji.

Universitet ikkita imtiyozli tanlovni taklif qiladi: Harriet L. Wilkes faxriy kolleji va Universitet olimlari dasturi. Wilkes faxriy kolleji Florida shtatining Jupiter shahridagi Jon D. MacArthur kampusida joylashgan. U davlat universiteti platformasida liberal sanʼat taʼlimini taklif qiladi. Boca Raton kampusida Universitet olimlari dasturi mavjud boʻlib, u birinchi kurs talabalari uchun maxsus imtiyozli seminarlar, forumlar, kurslar va ilgʻor kurslarni almashtirishni taklif qiladi.

 Florida Atlantic universitetining Boca Raton kampusidagi parlament zali
### Reytinglar

2023-yil uchun *US News & World Report reytingida* Florida Atlantic universitetini Qoʻshma Shtatlardagi 132-eng yaxshi davlat universiteti sifatida qayd etilgan. Reytingda Florida Atlantic universiteti davlat va xususiy barcha milliy universitetlar orasida 263-oʻrinni egalladi.

2023-yilda *US News & World Report reytingida* (bakalavriat) hamshiralik ishi, biznes va muhandislik dasturlari milliy miqyosda mos ravishda 93-, 164- va 165-oʻrinlarni egalladi.

Universitet Princeton Review reytingida tomonidan 2023-yil uchun Qoʻshma Shtatlardagi „Eng yaxshi Janubi-Sharqiy kollejlar"dan biri deb topildi.

2022-yilda Florida Atlantika 2022 yilgi *Washington Monthly*ning milliy universitetlar reytingida mamlakatda 72-oʻrinni egalladi.

### Tadqiqot

 Florida Atlantika Universitetining Boca Raton kampusidagi Charles E. Schmidt tibbiyot kolleji. „Orgonelle" haykali Rob Fisher tomonidan yaratilgan.
FAU Carnegie taʼlimni rivojlantirish jamgʻarmasi tomonidan yuqori ilmiy faoliyatga ega tadqiqot universiteti sifatida tasniflanadi. Universitet Scripps tadqiqot instituti, Torrey Pines molekulyar tadqiqotlar instituti va Max Planck jamiyati kabi yirik tadqiqot institutlari bilan hamkorlik aloqalarini oʻrnatgan.

Universitet ikkita tashkilotning markazi hisoblanadi.Ular Biotibbiyot va dengiz biotexnologiyasi boʻyicha markaz va Okean energiyasi texnologiyasi markazilaridir. Ushbu markazlar Florida shtatining Rivojlanayotgan texnologiyalar komissiyasi tomonidan belgilangan grantlarni qoʻlga kiritishi lozim.

Florida Atlantic universiteti oʻzining boshlangʻich moliyasini olganidan beri boshqa manbalardan, jumladan federal va xususiy tadqiqot grantlaridan qoʻshimcha mablagʻlarni ham qoʻlga kiritdi. Natijada, ikkala markaz ham okean muhandisligi, dengiz biotexnologiyasi, funktsional genomika, proteomika va bioinformatika boʻyicha tajribalarini birlashtirib, akademik va sanoat hamkorliklarini yoʻlga qoʻydi. Markazlardagi tadqiqotchilar, olimlar va talabalar dengizni tadqiq qilish, qayta tiklanadigan energiyani yigʻish, yangi dori-darmonlarni kashf qilish va bioterrorizm agentlariga qarshi kurashish uchun yangi terapevtik vositalarni ishlab chiqish texnologiyalarini loyihalashtirmoqda. Ushbu tadqiqot natijasida, 2007-yilda universitet va Lockheed Martin tashkiloti harbiy va ilmiy maqsadlarda foydalanish uchun tez oʻrnatiladigan va avtonom bogʻlovchi kema tizimini ishlab chiqish va ishlab chiqarish uchun eksklyuziv litsenziya shartnomasini eʼlon qildi.

2010-yilda Amerika Qoʻshma Shtatlari energetika departamenti FAUni okean energiyasini tadqiq qilish va rivojlantirish boʻyicha uchta milliy markazdan biri sifatida belgiladi. Janubi-sharqiy dengiz qayta tiklanadigan energiya milliy markazi Tinch okeanining shimoli-gʻarbiy qismidagi (Vashington universiteti va Oregon shtat universiteti) va Gavayidagi (Gavayi universiteti) markazlarga qoʻshiladi. Janubi-sharqiy dengizning qayta tiklanadigan energiya milliy markazi okean oqimlari va okean issiqlik energiyasidan qayta tiklanadigan energiya ishlab chiqarishga qodir boʻlgan texnologiyalarni tadqiq qilish va ishlab chiqish bilan shugʻullanadi.

Universitetda Tasvirlash texnologiyasi markazi va NASA Tasvirlash texnologiyasi koinot markazi joylashgan. Muhandislik va kompyuter fanlari kollejida joylashgan markazlar tibbiy texnologiyalar, kuzatuv, aloqa, taʼlim, tekshirish, ilmiy kuzatish, ishlab chiqarish, vizual tanib olish va boshqa sohalarda ham davlat, ham tijorat dasturlarida foydalanish uchun raqamli tasvirni tadqiq qilish va rivojlantirishga ixtisoslashgan. Florida Atlantic Tasvirlash texnologiyasi markazi raqamli tasvirlash va qayta ishlash boʻyicha oʻquv dasturini ishlab chiqmoqda va shu bilan Florida Atlantic universitetini mamlakatda ushbu texnik konsentrasiyani taklif qiladigan yagona universitet sifatida tashkil etadi.Universitet Tasvirlash texnologiyasi markazi NASAning12 ta markazidan biri hisoblanadi.

Florida AtlanticUniversitetidagi yana bir tadqiqot markazi Tadqiqot parki hisoblanadi. Tadqiqot parki Deerfield Beach va Boca Raton shaharlarida joylashgan. Tadqiqot parki kompaniyalar uchun universitet hamjamiyati va uning jihozlari, resurslari va tajribasi bilan oʻzaro aloqada boʻlish imkonini beradigan tashqi tadqiqot vositalarini taqdim etadi. Tadqiqot parki texnologik biznes inkubatorini boshqaradi. Inkubator texnologiyaga asoslangan biznesning boshlanishi va rivojlanishini ragʻbatlantirish, ularni kengaytirish va ular uchun universitet bilan aloqalar oʻrnatishga intiladi. Tadqiqot parkining Boca Raton kampusida murakkab tizimlar va miya fanlari markazi joylashgan.

Kampus
------

Florida Atlantic universitetining geografik taqsimoti Palm Beach, Broward va Sent-Lucie okruglari boʻylab tarqalgan oltita kampusda joylashgan. Mintaqada uch milliondan ortiq aholi istiqomat qiladi. Universitetning asosiy kampusi Palm Beach okrugidagi Boca Raton shahrida joylashgan. Okrugda Jupiterda joylashgan Jon D. MacArthur kampusi ham joylashgan. FAU Dania Beach, Davie va Fort Lauderdalening Broward shaharlarida uchta kampusni boshqaradi. Florida Atlantic universiteti, shuningdek, Sent-Lucie okrugi Fort Pieres shahridagi kampusni ham boshqaradi. Universitetlar kampuslarida darslarga qatnaydigan talabalardan tashqari, internet orqali yoki boshqa vositalar orqali oʻqishni olib boradigan masofaviy taʼlim talabalari ham bor. Bu talabalar universitet talabalari tarkibining 6 foizini tashkil qiladi.

### Palm Beach okrugi kampuslari

#### Boca Raton

 Boca Ratondagi FAU stadioni
FAUning Boca Ratondagi asosiy kampusi 1964-yilda Ikkinchi Jahon urushi davridagi Amerika armiyasi aviabazasi qoldiqlari oʻrnida tashkil etilgan.Kampus 850 akr (3,5 km2) maydonni qamrab oladi.Kampus Palm Beach va Fort Lauderdale shaharlari oʻrtasida joylashgan. Kampus 1971-yilda Audubon jamiyati tomonidan boyoʻgʻli qoʻriqxonasi sifatida belgilangan.Bunday belgilanishiga sabab bu yerda boyoʻgʻlilarning koʻpligida.Shuningdek, qushlar bu yerda yirtqich hayvonlar hujumidan himoyalangan. „Anʼanaviy ravishda donolik va qatʼiyat bilan bogʻliq boʻlgan qush universitetning maskotiga aylangan."

Boca Raton kampusida universitet dasturlari va muassasalari joylashgan. Bular laboratoriya xonalari, talabalar uchun turar joy, suvda yashovchi jonzodlar tadqiqotlari uchun 6000 gallon akula akvariumi, kinoteatr, sport va dam olish maskanlari hamda talabalar tomonidan boshqariladigan Hoot/Wisdom Recordings yozuv yorligʻi dasturlari. Akademik va madaniy dasturlardan tashqari, kampusda Florida Atlantic universitetining NCAA I divizion atletika dasturi ham mavjud. Asosiy kampus taxminan 19,077 kishiga xizmat qiladi.Bu koʻrsatkich jami universitet talabalarining 70 % ini tashkil qiladi.

Boca Raton kampusida boshqa muassasalar, jumladan, AD Henderson universiteti maktabi, FAU oʻrta maktabi, Florida Atlantic universitetining tadqiqot parklaridan biri joylashgan.

#### Jupiter — John D. MacArthur kampusi

Palm Beach okrugining janubidagi Boca Raton kampusidan tashqari, FAU Jupiterdagi Palm-Beach okrugining shimoliy qismida joylashgan kampusni boshqaradi. Biznesmen va xayriyachi John D. MacArthur nomidagi John D. MacArthur kampusi 1999-yilda Palm Beach okrugining markaziy, shimoliy va janubiy Martin okruglari aholisiga xizmat ko‘rsatish uchun tashkil etilgan. MacArthhur kampusi 45 akr (0,18 km2) maydonni egallaydi.MacArthhur kampusida sakkizta sinf va ofis binolari, kutubxona, 500 oʻrinli auditoriya, ikkita turar joy, ovqatlanish zali, muzey binosi va kommunal korxona joylashgan. MacArthur kampusida, shuningdek, Harriet L. Wilkes Honors kolleji, Scripps Florida, FAU miya instituti va Max Planck Florida nevrologiya instituti joylashgan. Kampus taxminan 1262 kishiga xizmat qiladi. Bu koʻrsatkich jami universitet talabalar jamoasining 4 % ini tashkil etadi.

### Broward okrugi kampuslari

#### Dania Beach-SeaTech

Dania Beach kampusi, shuningdek, SeaTech nomi bilan ham tanilgan, 1997-yilda davlat tomonidan moliyalashtiriladigan II tadqiqot markazi sifatida tashkil etilgan. Institut 1965-yilda mamlakatdagi birinchi okean muhandisligi bakalavriat dasturi sifatida tashkil etilgan FAUning Okean muhandisligi boʻlimining bir qismidir. Kampus 8 akr (0,03 km2) maydonda joylashgan. Dania Beach kampusi Atlantika okeani va Intracoastal suv yoʻli oʻrtasidagi quruqlikda joylashgan. SeaTech universitet professor-oʻqituvchilari va akustika, dengiz transporti vositalari, gidrodinamika va okeanografiya fizikasi, dengiz materiallari va nanokompozitlar sohalarida homiylik ostida okean muhandisligi boʻyicha tadqiqot va ishlanmalar bilan shugʻullanadigan talabalar muassasasi hisoblanadi. Dania Beach kampusi taxminan 70 kishiga xizmat qiladi.Bu koʻrsatkich universitet jami talabalar jamoasining taxminan 1 % ini tashkil qiladi.

 FAU Davie kampusidagi senator James A. Scott taʼlim va fan binosi
Florida Atlantic universitetining Davie kampusi 1990-yilda 38 akr (0,15 km2) maydonda tashkil etilgan. Kampus taxminan 3,488 kishiga xizmat qiladi.Bu koʻrsatkich FAU talabalar jamoasining 13 % ini tashkil etadi.Bu natija bilan kampus talabalarni roʻyxatga olish boʻyicha universitetning ikkinchi yirik kampusi hisoblanadi. Talabalar shaharchasida talabalar hukumati va talabalar tashkilotlari uchun ofislar, koʻp maqsadli hudud va talabalar dam olish xonasi, kitob doʻkoni va kafeteriyaga ega koʻp qavatli talabalar uyushmasi mavjud. Kasaba uyushmasi tarkibida tibbiy xizmatlar va sogʻliqni saqlash boʻyicha maslahatlar koʻrsatadigan talabalar salomatligi markazi ham mavjud. Davie, shuningdek, „Evergladesni qayta tiklashga qaratilgan ekologik tadqiqot tashabbuslari" ning markazi hisoblanadi. Ushbu kampusda 315 000 kvadrat futdan ortiq maydonda joylashgan oʻquv xonalari, laboratoriyalar va professor-oʻqituvchilar, xodimlar va talabalar ofislari joylashgan.Bu kampusda 112 000 kvadrat fut maydonni egallagan FAU kutubxonasi joylashgan.

Boshqa qoʻllab-quvvatlash muassasalariga umumiy bolalarni parvarish qilish markazi, talabalar sogʻlomlashtirish markazi va koʻp xizmat koʻrsatadigan talabalar ittifoqi kiradi. Kampusda talabalar mansab boʻyicha maslahatlar, sogʻlomlashtirish, test va baholash, repetitorlik, sogʻliqni saqlash xizmatlari, talabalar hukumati va moliyaviy yordam va boshqalar uchun zarur boʻlgan barcha xizmatlarga ega. Katta universitet ichidagi kichik kollej singari, Davie kampusi Florida shtati va mamlakat uchun „namunali" filial kampusi sifatida eʼtirof etiladi.

#### Fort-Loderdale

Universitetning Fort-Lauderdaledagi shahar markazida ikkita binosi bor. Ularning ikkalasi ham bitta Fort-Loderdale kampusining bir qismi hisoblanadi. Ular Las Olas boulevarddagi Askew minorasi (AT) va Oliy taʼlim majmuasi (HEC). Kampus aloqa, grafik dizayn, arxitektura, shahar va mintaqaviy rejalashtirish bo‘yicha kurslarni taklif etadi. Kampusda taxminan 900 kishi taʼlim oladi.Bu koʻrsatkich jami universitet talabalarining 3,2 % ini tashkil qiladi.

### St.Lucie okrugi kampuslari

#### Fort Pieres-Harbor okeanografiya instituti filiali

Treasure Coast kampusiga qoʻshimcha ravishda, FAU Fort Pieresda Harbor okeanografiya instituti filialida kampusni boshqaradi. Harbor filiali 2007-yilda universitet bilan birlashib, FAUdagi HBOIga aylandi. Florida qonun chiqaruvchi organi universitetga kampusning 600 akr (2.4 km2) maydonini sotib olish uchun 44 million dollar ajratdi.

#### Port St. Lucie — Treasure Coast kampusi

Florida Atlantic universitetining Treasure Coast kampusi Indian River State kolleji (IRSC) bilan hamkorlikda ishlaydi. Florida Atlantic universiteti 1994-yilda Port Sent Luciedagi yerni sotib olgan.

Sport
-----

Florida Atlantic universitetining sport jamoalari NCAAning I divizionida raqobatlashadi. Owls jamoasi 2013-2014-yilgi mavsumda AQSh konferensiyasiga qoʻshildi. Universitetning yengil atletika dasturi 1979-yilda Florida Atlantic universiteti birinchi marta kollejlararo jamoalarga homiylik qilishni boshlaganida boshlangan. Oʻshandan beri universitet Howard Schnellenberger, Matt Doherty, Rex Walters, Lane Kiffin, Mike Jarvis, Dusty May va Willie Taggart kabi murabbiylarni jalb qilish orqali kollejlararo dasturining sifatini yaxshilash ustida ishladi.

2021-yil 21-oktyabrda Florida Atlantic universiteti Amerika Atletika Konferensiyasiga (AAC) qoʻshilish taklifini qabul qildi va 2023-yil 1-iyulda unga toʻliq aʼzo boʻladi.

 Florida Atlantic universitetining Boca Raton kampusidagi talabalar turar joylari

Talabalik hayoti
----------------

### Turar-joy hayoti

FAUdagi turar-joylar Boca Raton va John D. MacArthur kampuslarida mavjud. Universitetda barcha kunduzgi birinchi kurs talabalari universitet turar joyida yashashlari shart hisoblanadi. Ammo bu siyosatdan ozod qilishlar ham mavjud.Ozod qilinadiganlarga qatoriga ilk oʻqish kunida 21 yoshga toʻlagan yoki undan katta yoshdagi talabalar,Boca Raton kampusi yaqinida yashaydigan talabalar, turmush qurgan talabalar, ota-onalari(lar)i yoki qonuniy vasiylari(lar)i bilan yashaydigan talabalar kiradi. 2021-yilgi maʼlumotlarda, Boca Ratondagi kampusda 4000 dan ortiq talabalar yashashi qayd qilingan.

Boca Raton kampusidagi turar joy binolari: Indian River Towers (2001-yilda ochilgan), Heritage Park Towers (2004-yilda ochilgan), Glades Park Towers (2007-yilda ochilgan), Parlament Zali (2013-yilda ochilgan), University Village kvartiralari (UVA) va Innovation Village kvartiralar (IVA) (2011-yilda ochilgan). Heritage Park va Glades Park Towers har biri 96 ta bir kishilik xonali 602 ta karavotga ega. UVA va IVA faqat yuqori sinf oʻquvchilariga xizmat qiladi, boshqa turar joy zallari esa faqat birinchi kurs talabalariga xizmat qiladi.

Manbalar
--------

1. ↑  „Explore FAU Campuses".  Florida Atlantic University. Qaraldi: 22-avgust 2006-yil.
2. ↑  „Florida Atlantic University" (en-US). *State University System of Florida*. Qaraldi: 29-noyabr 2021-yil.
3. ↑  „Carnegie Classifications: FAU Institution Profile".  Indiana University. Qaraldi: 17-may 2020-yil.
4. ↑  „FAU Points of Pride".  Florida Atlantic University. Qaraldi: 1-oktyabr 2016-yil.
5. ↑  „Explore FAU History: Milestones in FAU History (1955–1969)".  Florida Atlantic University. Qaraldi: 22-avgust 2006-yil.
6. ↑  „Diversity Data Report".
7. ↑  „Boilerplate Descriptions".
8. ↑  „FAU Celebrates 2021 Summer Graduates".
9. ↑  „FAU accepts invitation to the American Athletic Conference".
10. ↑  „Explore FAU History".  Florida Atlantic University. Qaraldi: 20-sentyabr 2007-yil.
11. ↑  *Restrepo, Dan*. „New admissions standards: good for FAU, bad for Florida". University Press (5-fevral 2004-yil). Qaraldi: 23-avgust 2006-yil.
12. ↑  *Burdick, Bob*. All Grown Up: FAU Looks Back and Steps Forward. *Legacy: A Magazine for Alumni and Friends of Florida Atlantic University* (sentyabr 2007), s. 14–15.
13. ↑  *Burdick, Bob*. All Grown Up: FAU Looks Back and Steps Forward. *Legacy: A Magazine for Alumni and Friends of Florida Atlantic University* (sentyabr 2007), s. 14–15.
14. ↑  „UMSM@FAU".  The University of Miami. 22-aprel 2007-yilda asl nusxadan arxivlandi. Qaraldi: 26-may 2007-yil.
15. ↑  „UMMSM at FAU Questions".  Florida Atlantic University. 17-fevral 2009-yilda asl nusxadan arxivlandi. Qaraldi: 26-may 2007-yil.
16. ↑  PNN Online (30-yanvar 2006-yil). „Boca Raton Community Hospital Receives $75 Million". Press-reliz.  14-oktyabr 2007-yilda asl nusxadan arxivlandi.  Qaraldi: 12-oktyabr 2007-yil.
17. ↑  *Pensa, Patty*. Boca Raton Community Hospital loses $28 million, replaces CEO: Plan to build teaching facility set back. *South Florida Sun-Sentinel* (5-yanvar 2008-yil).
18. ↑  „Editorial: Harbor Branch swimming downstream with FAU". Scripps Interactive Newspapers Group (2-dekabr 2007-yil). Qaraldi: 22-fevral 2008-yil.
19. ↑  *Travis, Scott*. Universities fight to save funding for big projects. *South Florida Sun-Sentinel* (23-sentyabr 2007-yil).
20. ↑  „1995 Design Awards Archive (AIA Florida)". *aiafla.org*. Qaraldi: 6-iyul 2021-yil.
21. ↑  „Annual Report".
22. ↑  „FAU Diversity".  Florida Atlantic University. Qaraldi: 19-yanvar 2014-yil.
23. ↑  „University Characteristics, Fall 2008".  Florida Atlantic University: Office of Institutional Effectiveness & Analysis. Qaraldi: 30-dekabr 2011-yil.
24. ↑  „Colleges and Degrees".  Florida Atlantic University. Qaraldi: 5-avgust 2007-yil.
25. ↑  „General FAQ".  Florida Atlantic University: Wilkes Honors College. Qaraldi: 10-oktyabr 2007-yil.
26. ↑  „FAU Grad school rankings".
27. ↑  „U.S. News rankings".
28. ↑  „U.S. News rankings".
29. ↑  „Florida Atlantic University".
30. ↑  „Washington Monthly rankings".
31. ↑  „Art in State Buildings". *Florida Atlantic University*.  Florida Atlantic University. Qaraldi: 19-fevral 2020-yil.
32. ↑  „Florida Atlantic University".  The Carnegie Foundation for the Advancement of Teaching. Qaraldi: 11-sentyabr 2013-yil.
33. ↑  *Travis, Scott*. „FAU to boost scientific reputation with biomedical science college". *South Florida Sun-Sentinel* (17-avgust 2006-yil). Qaraldi: 11-sentyabr 2013-yil.
34. ↑  „Message from the Vice President".  Florida Atlantic University. 18-may 2007-yilda asl nusxadan arxivlandi. Qaraldi: 31-yanvar 2007-yil.
35. ↑  *Johnston, John*. „Planck to plant Palm Beach county roots". *Boca Raton News* (25-iyul 2008-yil). Qaraldi: 1-avgust 2008-yil.
36. ↑  Technology Daily News (18-noyabr 2006-yil). „FAU to Receive $5 Million to Establish The Florida Center of Excellence in Ocean Energy Technology". Press-reliz.
37. ↑  „About the Center".  Center of Excellence in Biomedical and Marine Biotechnology. Qaraldi: 12-oktyabr 2007-yil.
38. ↑  Lockheed Martin (17-may 2007-yil). „Florida Atlantic University and Lockheed Martin to Develop Autonomous Mooring Buoy System for Military and Scientific Use". Press-reliz.  Qaraldi: 11-oktyabr 2007-yil.
39. ↑  U.S. Department of Energy (3-avgust 2010-yil). „DOE Designates New National Marine Renewable Energy Center for Ocean Energy Research". Press-reliz.  9-sentyabr 2015-yilda asl nusxadan arxivlandi.  Qaraldi: 11-fevral 2011-yil.
40. ↑  „Florida Atlantic University Legislative Budget Request For 2005–06".  Florida Atlantic University (2-iyul 2003-yil). 25-oktyabr 2007-yilda asl nusxadan arxivlandi. Qaraldi: 11-oktyabr 2007-yil.
41. ↑  „Research Park at Florida Atlantic University: Technology Business Incubator".  Florida Atlantic Research & Development Park. 12-noyabr 2014-yilda asl nusxadan arxivlandi. Qaraldi: 12-noyabr 2014-yil.
42. ↑  Florida Atlantic University: University Communications and Marketing (22-sentyabr 2005-yil). „Early Detection of Developmental Disorders in Babies to be a Focus of New Infant Development Laboratory". Press-reliz.  Qaraldi: 22-avgust 2006-yil.
43. ↑  „Department of Exercise Science and Health Promotion (ESHP)".  Florida Atlantic University: College of Education. 29-iyun 2007-yilda asl nusxadan arxivlandi. Qaraldi: 13-iyul 2007-yil.
44. ↑  „Headcount Enrollment by Campus".  Florida Atlantic University: Office of Institutional Effectiveness & Analysis. Qaraldi: 30-dekabr 2011-yil.
45. ↑  „FAU Traditions".  Florida Atlantic University: Athletics Department. 30-may 2009-yilda asl nusxadan arxivlandi. Qaraldi: 15-iyul 2007-yil.
46. ↑  „2013–2014 Quick Facts".  Florida Atlantic University: Office of Institutional Effectiveness & Analysis. Qaraldi: 24-yanvar 2014-yil.
47. ↑  „Headcount Enrollment by Campus".  Florida Atlantic University: Office of Institutional Effectiveness & Analysis. Qaraldi: 30-dekabr 2011-yil.
48. ↑  „FAU Boca Raton".  Florida Atlantic University. Qaraldi: 2-aprel 2009-yil.
49. ↑  „About FAU at Jupiter".  Florida Atlantic University. 29-iyun 2007-yilda asl nusxadan arxivlandi. Qaraldi: 8-iyul 2007-yil.
50. ↑  „Headcount Enrollment by Campus".  Florida Atlantic University: Office of Institutional Effectiveness & Analysis. Qaraldi: 30-dekabr 2011-yil.
51. 1 2  „Dania Beach Campus".  Florida Atlantic University. Qaraldi: 24-iyun 2007-yil.
52. ↑  „Headcount Enrollment by Campus".  Florida Atlantic University: Office of Institutional Effectiveness & Analysis. Qaraldi: 30-dekabr 2011-yil.
53. ↑  „Davie Campus".  Florida Atlantic University. Qaraldi: 24-iyun 2007-yil.
54. ↑  „Headcount Enrollment by Campus".  Florida Atlantic University: Office of Institutional Effectiveness & Analysis. Qaraldi: 30-dekabr 2011-yil.
55. 1 2  Florida Atlantic University: University Communications and Marketing (7-may 2007-yil). „FAU Constructs Student Union at Davie Campus". Press-reliz.  Qaraldi: 10-iyul 2007-yil.
56. ↑  „About FAU in Broward".  Florida Atlantic University. 22-may 2007-yilda asl nusxadan arxivlandi. Qaraldi: 24-iyun 2007-yil.
57. ↑  „Davie Campus".  Florida Atlantic University. Qaraldi: 24-iyun 2007-yil.
58. ↑  „Fort Lauderdale Campus".  Florida Atlantic University. Qaraldi: 24-iyun 2007-yil.
59. ↑  „Headcount Enrollment by Campus".  Florida Atlantic University: Office of Institutional Effectiveness & Analysis. Qaraldi: 30-dekabr 2011-yil.
60. ↑  „2013–2014 Quick Facts".  Florida Atlantic University: Office of Institutional Effectiveness & Analysis. Qaraldi: 24-yanvar 2014-yil.
61. ↑  „Explore FAU Campuses".  Florida Atlantic University. Qaraldi: 22-avgust 2006-yil.
62. ↑  „Editorial: Harbor Branch swimming downstream with FAU". Scripps Interactive Newspapers Group (2-dekabr 2007-yil). Qaraldi: 22-fevral 2008-yil.
63. ↑  *Reed, Charlie*. Work begins on merger plan for Harbor Branch and FAU. Scripps Interactive Newspapers Group (17-may 2007-yil).
64. ↑  *Bierman, Noah*. „Harbor Branch institute becoming part of Florida Atlantic University". *Herald-Tribune* (18-iyun 2007-yil). Qaraldi: 9-iyul 2007-yil.
65. ↑  „FAU – Campuses & Maps". *fau.edu*.
66. ↑  Florida Atlantic University: FAU Athletics (27-oktyabr 2006-yil). „FAU Inducts Seven into Inaugural Athletic Hall of Fame". Press-reliz.  5-yanvar 2009-yilda asl nusxadan arxivlandi.  Qaraldi: 12-iyul 2007-yil.
67. ↑  „Florida Atlantic University Visual Standards" (4-may 2018-yil). Qaraldi: 10-iyul 2022-yil.
68. ↑  „FAU accepts invitation to the American Athletic Conference".
69. ↑  „General Information".  Florida Atlantic University: Department of Housing and Residential Life. 12-aprel 2009-yilda asl nusxadan arxivlandi. Qaraldi: 2-aprel 2009-yil.
70. ↑  „Campus Life".
71. ↑  „Joint Audit and Finance/Strategic Planning Committee".  FAU Board of Trustees (13-iyun 2007-yil). Qaraldi: 24-iyun 2007-yil.
72. ↑  „Business & Professional Woman's Scholarship House".  Florida Atlantic University: Department of Housing and Residential Life. 22-mart 2009-yilda asl nusxadan arxivlandi. Qaraldi: 3-aprel 2009-yil.
73. ↑  „Our Residence Halls and Apartments".  Florida Atlantic University: Department of Housing and Residential Life. 12-aprel 2009-yilda asl nusxadan arxivlandi. Qaraldi: 3-aprel 2009-yil.

Havolalar
---------

* Florida Atlantic Athletics website
* *University Press* -talabalar gazetasi